**Anunt detaliat lansare apel depunere proiecte**

Numar de referinta al sesiunii cererii de proiecte: **M7 – 1/17- 21.08 2017**

**Data publicarii: 21.07.2017**

 **Asociatia Grupul de Actiune Locala Moldo-Prut** anunta lansarea in perioada **21. Iulie. 2017 – 21. august. 2017** a primei sesiuni de depunere a Cererilor de finantare pentru **Masura** **7 – „Reinnoirea satelor”.**

**Data lansarii apelului de selectie: 21.07.2017**

**Data limita de depunere a proiectelor: 21.08.2017**

**Locul si intervalul orar in care se pot depune proiectele:**

 Depunerea proiectelor se va face zilnic la sediul Asociatiei Grupul de Actiune Locala Moldo -Prut, din sat Padureni, strada Principala nr. 5, Comuna Padureni, judetul Vaslui. Beneficiarii pot depune proiectele in perioada 21.07.2017- 21.08.2017, de luni pana vineri, in intervalul orar 09:00 – 14:00.

 Dosarele Cererilor de Finantare sunt depuse personal de catre responsabilul legal, asa cum este precizat in formularul Cererii de Finantare, sau de catre un imputernicit al responsabilului legal, prin procura legalizata, in original.

**Beneficiari eligibili:**

 Solicitanti eligibili pentru aceasta masura sunt:

* UAT-urile din teritoriul LEADER, conform legislatiei nationale in vigoare;
* ONG-urile, conform legislatiei nationale in vigoare;
* Unitatile de cult, conform legislatiei nationale in vigoare;
* Persoanele fizice autorizate/ societatile comerciale, care detin in administrare obiective de patrimoniu cultural de utilitate publica pe teritoriul Moldo-Prut.

**Fondul disponibil alocat in aceasta sesiune:**

 Cheltuiala publica totala este de **1.325.630 Euro.**

Valoarea maxima a sprijinului nerambursabil este de **100.000 Euro**.

 Pentru **beneficiarii publici**, ponderea sprijinului nerambursabil este de 100% din cheltuielile eligibile daca investitia nu este generatoare de venituri, si de 90% daca se genereaza venituri.

 In cazul investitiilor **beneficiarilor privati**, ponderea sprijinului este de maxim 90% daca acestea sunt generatoare de venituri, si de 100% daca nu sunt generatoare de venituri.

 Tipul de sprijin alocat prin aceasta masura cuprinde:

* Rambursarea costurilor eligibile suportate si platite efectiv de solicitant.
* Plati in avans, cu conditia constituirii unei garantii echivalente corespunzatoare procentului de 100% din valoarea avansului, in conformitate cu art. 45 (4) si art. 63 ale Regulamentului (UE) nr. 1305/2013.

**Modelul de cerere de finantare pe care trebuie sa-l foloseasca solicitantii:**

 Se vor utiliza Cererea de Finantare si formularele standard ale Cererii de Finantare adaptate de GAL Moldo-Prut, pentru proiectele ce se incadreaza ca obiective si tip de investitie in masurile din SDL. Acestea pot fi accesate pe pagina de internet www.galmoldoprut.ro .

 Modificarea formularului standard al Cererii de Finantare (eliminarea, modificarea sectiunilor, necompletarea tuturor datelor solicitate, etc.) poate duce la respingerea Cererii de Finantare pe motiv de neconformitate administrativa.

**Documente justificative pe care trebuie sa le depuna solicitantul** in conformitate cu cerintele fisei masurii din SDL si ale Ghidului solicitantului elaborat de catre GAL Moldo-Prut pentru aceasta masura:

***1. Studiul de Fezabilitate / Documentaţia de Avizare pentru Lucrări de Intervenţii***,

întocmite conform legislaţiei în vigoare privind conţinutului cadru al documentaţiei tehnico‐economice aferente investiţiilor publice, precum şi a structurii şi metodologiei de elaborare a devizului general pentru obiecte de investiţii şi lucrări de intervenţii)/ **Memoriu justificativ** ( pentru achizitii simple).

***2. Certificat de Urbanism (daca este cazul)*** valabil la data depunerii Cererii de Finanţare, eliberat în condiţiile Legii nr.50/1991, republicată cu modificările si, completările ulterioare, privind autorizarea executării lucrărilor de construcţii.

***3. Inventarul bunurilor*** ce aparţin domeniului public al comunei, întocmit conform legislaţiei în vigoare privind proprietatea publică şi regimul juridic al acesteia, atestat prin Hotărâre a Guvernului şi publicat în Monitorul Oficial al României (copie după Monitorul Oficial). – *din care sa reiasa atat bunurile mobile cat si bunurile imobile (dupa caz, in functie de tipul investitiei propuse) /*Hotărârea/hotararile consiliului local privind aprobarea modificărilor şi/sau completărilor la inventar în sensul includerii în domeniul public sau detalierii poziţiei globale existente sau clasificării unor drumuri neclasificate, cu respectarea prevederilor art. 115 alin. (7) din Legea nr. 215/ 2001, republicată, cu modificările şi completările ulterioare, a administraţiei publice locale, in privinta supunerii acesteia controlului de legalitate al Prefectului, în condiţiile legii (este suficientă prezentarea adresei de înaintare către instituţia prefectului pentru controlul de legalitate).

şi/sau

avizul administratorului terenului aparţinând domeniului public, altul decat cel administrat de primarie (dacă este cazul).

In cazul ONG, documente doveditoare de către ONG‐uri privind dreptul de proprietate/ dreptul de uz, uzufruct, superficie, servitute/ administrare pe o perioadă de 10 ani, asupra bunurilor imobile la care se vor efectua lucrări, conform cererii de finanţare;

***4. Avizul de conformitate al Operatorului Regional***

***5. Hotărârea Consiliului Local/Hotărârea Adunării Generale în cazul ONG*** pentru implementarea proiectului, cu referire la însuşirea/aprobarea de către Consiliul Local/ONG a următoarelor puncte (obligatorii):

a. necesitatea, oportunitatea și potenţialul economic al investiţiei;

b. lucrările vor fi prevăzute în buget pentru perioada de realizare a investiţiei în cazul obţinerii finanţării;

c. angajamentul de a suporta cheltuielile de mentenanță a investiţiei pe o perioadă de minimum 5 ani de la data efectuării ultimei plăţi;

d. numărul de locuitori deserviţi de proiect/utilizatori direcţi (pentru grădiniţe, licee/şcoli profesionale, structuri tip „after‐school”, creşe);

e. caracteristici tehnice (lungimi, arii, volume, capacităţi etc.);

f. agenţii economici deserviţi direct de investiţie (dacă este cazul, număr și denumire);

g. nominalizarea reprezentantului legal al comunei/ONG pentru relaţia cu AFIR în derularea proiectului.

h. Angajamentul de asigurare a cofinantarii, daca este cazul.

Modelul de hotarare a consiliului local (Anexa 10) este orientativ!

***6. Certificat de înregistrare fiscală***

***7. Încheiere privind înscrierea în registrul asociaţiilor şi fundaţiilor, definitivă si irevocabilă / Certificat de înregistrare în registrul asociaţiilor şi fundaţiilor***

***8. Actul de înfiinţare şi statutul ONG***

***9. Certificatul de înregistrare*** *si actul de înfiintare si functionare emis de unitatea ierarhic superioara (episcopie, arhiepiscopie, mitropolie, patriarhie), solicitat doar pentru* ***unitati de cult****;*

***10. Notificare*** privind conformitatea proiectului cu condițiile de igiena şi sănatate publică

*Sau* ***Notificare*** că investiția nu face obiectul evaluarii condițiilor de igienă și sănătate publică, dacă este cazul.

***11. Autorizaţia de funcţionare*** pentru infrastructura de apă uzată în cazul proiectelor care vizează înfiinţarea, extinderea sau modernizarea infrastructurii de apă.

***12. Autorizaţia de funcţionare*** a infrastructurii existente de apă/apă uzată, în cazul extinderii infrastructurii apă /apă uzată*.*

*Programul de măsuri dispus de autoritățile competente în domeniul gospodăririi apelor, sănătate publică, mediu în vederea îndeplinirii normelor de calitate stabilite de legislația în vigoare privind calitatea apei/apei epurate în cazul în care autorizaţia de exploatare este suspendată.*

*sau*

*Procesul verbal de recepţie la terminarea lucrărilor şi documente care atestă că beneficiarul a solicitat organelor competente în domeniu emiterea autorizaţiilor de funcţionare, dacă este cazul.*

***13. Lista agenților economici*** deserviţi de proiect, care va conţine denumirea, adresa, activitatea desfăşurată, codul proiectului cu finanţare europeană și valoarea totală a investiţiei, pentru fiecare investiţie accesibilizată şi a institutiilor ‐ sociale și de interes public deservite direct de proiect.

***14. Raport asupra utilizării programelor de finanţare nerambursabilă*** întocmit de solicitant (va cuprinde amplasamentul investiţiei, obiective, tip de investiţie, lista cheltuielilor eligibile, costuri şi stadiul proiectului, perioada derulării proiectului), pentru solicitanţii care au mai beneficiat de finanţare nerambursabilă începând cu anul 2007 pentru aceleaşi tipuri de investiţii.

***15. Notificare*** care sa certifice conformitatea proiectului cu legislatia in vigoare pentru domeniul sanitar, veterinar si ca prin realizarea investitiei in conformitate cu proiectul verificat de DSVSA Judeteana, constructia va fi in concordanta cu legislatia in vigoare pentru domeniul sanitar-veterinar si pentru siguranta alimentelor daca este cazul.

***16. Extrasul din strategie*** prin care se confirma faptul ca investiția este în corelare cu orice strategie de dezvoltare națională / regionala / județeană / locală aprobată, corespunzătoare domeniului de investiții precum și copia hotărârii de aprobare a strategiei.

***17. Adresa emisa de GAL*** privind incadrarea proiectului in obiectivele SDL Moldo-Prut 2014-2020.

***18. Declaratie de raportare catre GAL*** prin care solicitantul se angajeaza sa raporteze catre GAL, toate platile aferente proiectului selectat, ce vor fi efectuate de AFIR.

***19. Declaratie pe proprie raspundere privind aspecte referitoare la eligibilitate***

***20. Copie document de identitate*** al reprezentantului legal al beneficiarului.

***21. Avizul de amplasament sau Aviz de racordare*** *eliberat de sucursale ale ANRE, privind investitii asupra retelei de joasa tensiune sau asupra retelei publice de iluminat, daca este cazul.*

**22.Declarația pe propria răspundere** din care să reiasă că după realizarea investiției din patrimoniul cultural de clasă (grupă) B, aceasta va fi înscrisă într‐o rețea de promovare turistică( daca este cazul).

**23**. **Declarație pe proprie răspundere** pentru solicitanţii înregistrați în registrul debitorilor AFIR atât pentru programul SAPARD cat și pentru FEADR ca achita integral datoria fata de AFIR, inclusiv dobanzile și majorarile de intarziere pana la semnarea contractului de finantare. **(dacă este cazul)**

**25. Documente privind infiintarea serviciului public pentru care se fac achizitiile (daca este cazul).**

**26. Avizul emis de catre Ministerul Culturii** sau, dupa caz, de catre serviciile publice deconcentrate ale Ministerului Culturii, respectiv Directiile Judetene pentru Cultura pe raza carora sunt amplasate obiectivele, conform Legii 422/2001 privind protejarea monumentelor istorice, republicata, cu modificarile si completarile ulterioare, care sa confirme faptul ca obiectivul propus spre finantare face parte din patrimoniul cultural de interes local - grupa B si ca se poate interveni asupra lui (documentatia este adecvata)

**27. Dovada eliberata de Muzeul judetean**, prin care se certifica verificarea documentara si pe teren, daca este cazul, asupra unor interventii antropice cu caracter arheologic in perimetrul aferent proiectului propus pentru finantare nerambursabila (OG 43/2000, republicata, cu modificarile si completarile ulterioare)

**28. Document eliberat de Primărie/ Centrul eparhial ( în cazul Unităţilor de Cult)/ Comitet director al ONG/Societate comercială, din care să rezulte numărul de activităţi desfășurate ce au avut loc în ultimele 12 luni, anterioare datei depunerii Cererii de Finanţare.**

***29. Alte documente justificative*** (se vor specifica de către solicitant, după caz : exemplu **Acord de parteneriat,** pentru dotare caminelor culturale **etc** )

- Declaratie pe propria raspundere privind eligibilitatea;

- Declaratie pe propria raspundere privind angajamentul de raportare catre GAL Moldo-Prut.

**ATENŢIE!**

 Documentele trebuie să fie valabile la data depunerii Cererii de Finanţare, termenul de valabilitate al acestora fiind în conformitate cu legislaţia în vigoare.

 Formularele cadru ncesare intocmirii dosarului cererii de finantare sunt disponibile pe site-ul www.galmoldoprut.ro.

 Depunerea documentelor specificate mai sus va fi facuta in conformitate cu mentiunile din cererea de finantare, la depunerea proiectului respectiv la contractarea proiectului.

**Documente justificative pe care trebuie sa le depuna solicitantul in vederea punctarii criteriilor de selectie:**

**1: Principiul selectiei proiectelor care deservesc un numar mare de beneficiari indirecti;**

***Documente justificative:***

SF, Memoriu justificati,Documentatia de avizare pentru lucrari de interventii;

Hotararea de consiliu local ( cu numarul populatiei deservite prin proiect);

**2: Principiul selectiei proiectelor care contribuie la desegregarea grupurilor vulnerabile;**

***Documente justificative:***

SF, Memoriu justificati,Documentatia de avizare pentru lucrari de interventii;

**3: Principiul selectiei proiectelor care prezinta metode inovative de rezolvare a unei nevoi din comunitate;**

***Documente justificative:***

SF, Memoriu justificati,Documentatia de avizare pentru lucrari de interventii;

**4: Principiul selectiei proiectelor care conduc la integrare cu alte proiecte din teritoriul Moldo-Prut;**

***Documente justificative:***

SF, Memoriu justificati,Documentatia de avizare pentru lucrari de interventii;

**5: Principiul selectiei proiectelor depuse in parteneriat;**

***Documente justificative:***

Acordul de parteneriat; Alte documente de asociere;

**6: Principiul selectiei proiectelor cu grad redus de accesibilitate la finantare prin PNDR.**

***Documente justificative:***

SF, Memoriu justificativ,Documentatia de avizare pentru lucrari de interventii;

**Cerintele de conformitate si eligibilitate pe care trebuie sa le indeplineasca solicitantul, inclusiv metodologia de verificare a acestora**

 Solicitantul de finantare trebuie sa indeplineasca toate criteriile de conformitate si eligibilitate specificate in Ghidul Solicitantului pentru Masura 7, care poate fi consultat gratuit la sediul Asociatiei “GAL Moldo-Prut”, comuna Padureni, judetul Vaslui, cat si pe pagina de web: [www.galmoldoprut.ro](http://www.galmoldoprut.ro).

 Solicitantul depune Cererea de Finantare cu anexele tehnice si administrative atasate, la secretariatul GAL, in doua exemplare pe suport de hartie - un exemplar original si o copie, insotite de cate un CD continand dosarul scanat. In cele doua dosare, pe documentele emise de alte autoritati se va aplica stampila “Conform cu originalul” si semnatura solicitantului.

**Pentru conformitate**, expertii tehnici ai GAL Moldo-Prut vor verifica:

* Dosarul Cererii respecta cerintele de conformitate mentionate in cadrul Ghidului Solicitantului aferent masurii 7;
* Dosarul Cererii de finantare este depus in 2 exemplare (tiparit si scanat pe CD), legat si sigilat, numerotat, opisat, cu toate documentele anexa la proiect aflate in termen de valabilitate si angajamentele asumate de catre solicitant
* Cererea de Finantare utilizata va fi varianta in vigoare, preluata de pe site-ul GAL, avand paginile de buget indicativ completate si semnatura solicitantului ;

**Pentru eligibilitate** se vor verifica:

* Eligibilitatea solicitantului, a actiunilor si a cheltuielilor prevazute in proiect;
* Criteriile de eligibilitate;
* Bugetul indicativ;
* Toate documentele anexate.

**Procedura de selectie aplicata de Comitetul de Selectie al GAL**

 GAL lanseaza pe plan local, prin publicare pe site-ul propriu, afisare la sediul GAL si la sediile OJFIR si folosind mijloacele de informare mass-media, apeluri de selectie a proiectelor, conform prioritatilor descrise in strategie.

 **Selectia proiectelor** se efectueaza de catre GAL si parcurge, in mod obligatoriu, toate etapele prevazute in Cap XI al SDL – “*Procedura de evaluare si selectie a proiectelor depuse in cadrul SDL”*

 Comitetul de selectie al GAL este constituit din 7 membri si 7 supleanti, iar selectia proiectelor se face aplicand regula de „dublu cvorum”, respectiv pentru validarea voturilor, este necesar ca in momentul selectiei sa fie prezenti cel putin 50% din membrii Comitetului de Selectie, din care peste 50% sa fie din mediul privat si societatea civila, organizatiile din mediul urban reprezinta mai putin de 25%. Comitetul de selectie trebuie sa se asigure de faptul ca proiectul ce urmeaza a primi finantare se regaseste in obiectivele propuse in SDL si se incadreaza in planul financiar al GAL si, de asemenea, de faptul ca implementarea proiectului reprezinta o prioritate in vederea implementarii strategiei. Proiectele care nu corespund obiectivelor si prioritatilor stabilite in SDL pe baza careia a fost selectat GAL, nu vor fi selectate in vederea depunerii la AFIR.

 In functie de relevanta proiectului pentru strategia SDL, de punctaj, de numarul de proiecte depuse, de alocarea disponibila, Comitetul de Selectie va decide care sunt proiectele care vor fi selectate pentru finantare.

 Rezultatul sedintei Comitetului de Selectie va fi un Raport de Selectie, care dupa caz, poate fi intermediar sau final, iar in cadrul acestui raport vor fi consemnate proiectele retrase, neeligibile, eligibile neselectate si eligibile selectate, valoarea acestora, numele solicitantilor, iar pentru proiectele eligibile punctajul obtinut pentru fiecare criteriu de selectie.

 Dupa emiterea raportului, in urma sedintei Comitetului de Selectie a proiectelor, beneficiarii vor fi notificati cu privire la rezultatele selectiei, dandu-le posibilitatea celor nemultumiti de rezultatele selectiei sa depuna contestatie la sediul GAL in maxim 5 zile de la primirea notificarii si maxim 10 zile de la publicarea raportului de selectie intermediar.

 Notificarea va include informatii cu privire la statutul proiectului in urma evaluarii si modalitatea de depunere a contestatiilor de catre aplicantii nemultumiti de rezultatul evaluarii. In cazul in care un proiect este declarat neeligibil vor fi indicate criteriile de eligibilitate care nu au fost indeplinite precum si cauzele care au condus la neeligibilitatea proiectului. In cazul in care proiectul este eligibil si a fost punctat, notificarea va mentiona punctajul obtinut pentru fiecare criteriu de selectie, motivele pentru care nu au fost punctate anumite criterii de selectie, stabilirea criteriilor de departajare precum si precizari cu privire la reducerea valorii eligibile, a valorii publice sau a intensitatii sprijinului, daca este cazul.Contestatiile se semneaza de catre solicitant si se depun la sediul Grupului de Actiune Locala Moldo-Prut, in sat Padureni, Comuna Padureni, strada Principala nr 5, judetul Vaslui. Un solicitant poate transmite o singura contestatie aferenta unui proiect.

Contestatiile depuse vor fi analizate de alte persoane decat cele implicate in procesul initial de evaluare , termenul de analizare al contestatiei fiind de maxim 7 zile lucratoare de la expirarea termenului maxim de depunere a contestaţiilor şi poate fi prelungit cu înca maxim 7 zile lucratoare, daca la nivelul GAL se considera necesar.

 Urmare solutionarii contestatiilor comisia de contestatii va proceda la selectia proiectelor cu punctajul total mai mare sau egal cu punctajul ultimului proiect selectat pentru finantare aferent etapei respective, cu aplicarea criteriilor de departajare prevazute in Ghidul solicitantului aferent masurii sau mai mare sau egal decat pragul minim aferent etapei respective. In situatia in care valoarea publica totala a proiectele selectate din raportul de selectie lunar aferent este mai mica decat alocarea disponibila pe masura , proiectele eligibile neselectate vor ramane in asteptare si vor intra in competitie cu proiectele depuse in cadrul urmatoarei sesiuni de depunere a proiectelor. Urmare finalizarii raportului de contestatii, se va intocmi si publica Raport de Selectie final , iar beneficiarii care au depus contestatii vor fi notificati cu privire la rezultate.

 Procesul de selecție și procesul de verificare a contestațiilor se desfașoara potrivit „Regulamentului de organizare şi funcţionare al procesului de selectie si al procesului de verificare a contestatiilor pentru proiectele aferente masurilor din STRATEGIA DE DEZVOLTARE LOCALA 2014‐2020 (SDL)” cu modificările și completările ulterioare, în vigoare la momentul lansării sesiunii, publicat pe site‐ul www.galmoldoprut.ro.

 Toate verificarile efectuate de catre angajatii GAL vor respecta principiul de verificare “4 ochi”.

**Criteriile de selectie (**cu punctajele aferente, punctajul minim pentru selectarea unui proiect si criteriile de departajare ale proiectelor cu acelasi punctaj, inclusiv metodologia de verificare a acestora.

|  |  |  |
| --- | --- | --- |
| **NR.CRT.** | **CRITERII DE SELECTIE** | **PUNCTAJ** |
| **1.** | Principiul selectiei proiectelor care deservesc un numar mare de beneficiari indirectiRaportul dintre populatia neta care beneficiaza de servicii/infrastuctura imbunatatita de proiect si total populatie din UAT- Pana la 30% - 10 puncte- Intre 30% si 50% - 15 puncte- Intre 50% si 100% - 20 puncte | **20** |
| **2.** | Principiul selectiei proiectelor care contribuie la desegregarea grupurilor vulnerabile | **10** |
| **3.** | Principiul selectiei proiectelor care prezinta metode inovative de rezolvare a unei nevoi din comunitate | **10** |
| **4.** | Principiul selectiei proiectelor care conduc la integritate cu alte proiecte din teritoriul Moldo-Prut | **10** |
| **5.** | Principiul selectiei proiectelor depuse in parteneriat | **10** |
| **6.** | Principiul selectiei proiectelor cu grad redus de accesibilitate la finantare prin PNDR | **40** |
| **TOTAL PUNCTAJ** | **100 p** |

**Punctajul minim pentru acesta masura este de 10 puncte.**

 Toate proiectele eligibile vor fi punctate in acord cu criteriile de selectie conform sistemului de punctare.

 Pentru proiectele aferente acestei masuri, selectia se realizeaza in ordinea descrescatoare a punctajului de selectie.

 In cazul proiectelor cu acelasi punctaj, departajarea acestora se face in functie de:

**- numarul populatiei deservite, calculat in cadrul criteriului de selectie numarul 1. Astfel, va fi finantat proiectul ce se adreseaza unui numar mai mare de populatia neta care beneficiaza de servicii/infrastuctura imbunatatita .**

**Data si modul de anuntare a rezultatelor procesului de selectie** (notificarea solicitantilor, publicarea Raportului de Selectie)

 Anuntarea rezultatelor pentru Cererile de Finantare depuse in cadrul acestei sesiuni se va face dupa aprobarea Raportului de Selectie de catre Asociatia Grupul de Actiune Locala Moldo-Prut si publicarea Acestuia pe pagina de internet [www.galmoldoprut.ro](http://www.galmoldoprut.ro).

 Solicitantii vor fi notificati in scris privind rezultatul evaluarilor si selectiei Cererilor de Finantare depuse, transmiterea fiind realizata cu confirmare de primire sau personal la sediul GAL cu semnatura de primire din partea reprezentantului legal .

**Date de contact pentru informatii suplimentare:**

Direct la sediul Asociatiei *Grupul de Actiune Locala MOLDO-PRUT****,*** Sat Padureni, Strada Principala nr. 5, judetul Vaslui;

Tel.: 0335 420 137

 Adresa de e-mail: gal\_moldoprut@yahoo.com

 Pagina web a Asociatiei Grupul de Actiune Locala Moldo-Prut : [www.galmoldoprut.ro](http://www.galmoldoprut.ro)